བདེན་པ་ཡིན་མིན་མི་ཤེས་ཀྱང༌།ངས་གོ་ཐོས་ལ་སྔོན་མ་ཡིན་ན།དགེ་རྒན་ཁ་ཤས་ནས་སློབ་གྲྭའི་འཛིན་གྲྭ་གྲོལ་རྗེས་སླར་ཡང་ཕྲུ་གུ་ཚོར་བོད་ཡིག་རང་སྦྱོང་བྱེད་རྒྱུར་འབོད་སྐུལ་བྱས་ཏེ།བོད་རིགས་དགེ་རྒན་ཚོས་དམིགས་བསལ་གྱི་འགན་ཁུར་བླངས་ནས་རང་སྦྱོང་བྱེད་འཇུག་གི་ཡོད་པ་རེད།དེང་སང་སྤྱི་ཡོངས་ཀྱི་རང་སྦྱོང་ཐོག་ཤུགས་སྣོན་རྒྱག་རྒྱུ་མེད་པ་ཆགས།དགེ་རྒན་འགའ་ཤས་ནས་སོ་སོའི་སར་སྒེར་གྱི་སློབ་གཉེར་བ་ཉར།ཕྲུ་གུའི་ས་ནས་གླ་ཆ་ཡང་ཕྲན་བུ་བླངས་ཏེ་ཟུར་སྦྱོང་གི་སློབ་སྦྱོང་སྤྲོད་ཀྱི་ཡོད་ཚོད་འདུགདེ་ནི་དངུལ་ལ་བལྟས་ནས་བྱས་པ་ཞིག་རེད།དངོས་གནས་བོད་པའི་ཕྲུ་གུའི་ཤེས་ཡོན་ལ་ཁུར་བླངས་ནས་བྱས་པ་ཞིག་ཡིན་ན།ཕྲུ་གུ་རེ་གཉིས་ས་ནས་དངུལ་བླངས་ཏེ་སློབ་སྦྱོང་སྤྲོད་དགོས་དོན་མེད།འཛིན་གྲྭ་དེའི་ནང་ལ་ཡོད་པའི་ཕྲུ་གུ་ཡོངས་རྫོགས་ལ་བར་སེང་ཡོད་ཚད་ལ་སོ་སོས་ཁུར་བླངས་ནས་བསླབ་ཆོག་གི་རེད།གོང་གི་དེས་ག་རེའི་རྟགས་སྟོན་གྱི་ཡོད་དམ་ཟེར་ན།དངུལ་གྱི་ཐོག་ལ་སེམས་ཤུགས་སྒྲིལ་གྱི་ཡོད་པའི་རྟགས་སྟོན་གྱི་འདུགདེ་ཡག་པོ་མ་རེད།